钦定古今图书集成/明伦汇编/氏族典/第363卷 > 《廖用贤尚友录》 > 任安
## 钦定古今图书集成/明伦汇编/氏族典/第363卷 > 《廖用贤尚友录》 > 任安

按《史记任安传》：“安，荥阳人，少孤贫困，为人将车之长
安，因家于武功，为亭长。邑人出猎，安常为分麋鹿雉
兔，部署老少，当壮剧易处，众人皆喜。为卫将军舍人，
与田仁同心相爱，诏择卫将军舍人以为郎。此二人
前见诏，问能略，田仁对曰：‘提桴鼓，立军门，使士大夫
乐死战斗，臣不及任安’。武帝曰：‘善’。使护北军。”其后用
为益州刺史。逢太子事，下吏诛死。